Šis raksts ir par ielu Rīgā. Par citām jēdziena **Lidoņu iela** nozīmēm skatīt nozīmju atdalīšanas lapu.

**Lidoņu iela** ir iela Rīgā, Kurzemes rajonā, Iļģuciemā. Tā sākas krustojumā ar Daugavgrīvas ielu un beidzas krustojumā ar Garo ielu, pēc kura tā pilsētas centra virzienā turpinās kā Dzirciema iela. Posmā no Daugavgrīvas ielas līdz Baltās un Spilves ielu krustojumam Lidoņu iela sastāv no divām braukšanas joslām, pārējā posmā — no četrām. Visā garumā iela klāta ar asfaltbetona segumu, tās kopējais garums ir 1300 metri.

Vēsture
-------

Lidoņu iela pirmoreiz Rīgas ielu sarakstos minēta 1935. gadā ar savu tagadējo nosaukumu, kuru tā saglabājusi līdz pat mūsdienām. Nosaukuma izcelsme saistīta ar līdzās esošo Spilves lidostu.

Ielas raksturojums
------------------

Lidoņu iela ir aptuveni 1,3 km gara iela Iļģuciema apkaimes ziemeļaustrumos. Tā sākas krustojumā ar Daugavgrīvas ielu un iet ziemeļrietumu virzienā. Ielas pāra numuru pusē atrodas Rīgas—Iļģuciema dzelzceļa atzars, bet nepāra numuru pusē — dzīvojamā apbūve. Pēc 300 metriem, Iļģuciema Kravas stacijas tuvumā, iela pagriežas austrumu virzienā. Turpmākajā posmā pāra numuru pusē ir vērojamas industriālās apbūves iezīmes, savukārt nepāra numuru pusē saglabājas daudzstāvu dzīvojamo ēku apbūve un seko krustojums ar Stūres ielu. Pie 9. un 25. maršruta trolejbusu galapunkta iela nepāra numuru pusē krustojas ar Balto ielu, bet pāra numuru pusē — ar Spilves ielu. Aiz šī krustojuma Lidoņu iela pakāpeniski griežas dienvidrietumu virzienā. Dzīvojamā apbūve atlikušajā ielas daļā izvietota abās pusēs. Pirms Iļģuciema kultūras centra iela nepāra numuru pusē ir savienota ar Cementa ielu. Lidoņu iela beidzas aiz kultūras centra pāra numuru pusē esošajā krustojumā ar Garo ielu, pēc kura tā pilsētas centra virzienā turpinās kā Dzirciema iela.

Ielu savienojumi
----------------

Lidoņu iela ir savienota ar šādām ielām:

* Daugavgrīvas iela (T veida krustojums)
* Stūres iela (T veida krustojums)
* Baltā iela
* Spilves iela
* Cementa iela (T veida krustojums)
* Garā iela (T veida krustojums)
* Dzirciema iela (ielas turpinājums pilsētas centra virzienā)

Infrastruktūra
--------------

### Esošie objekti

* Lidoņu ielā 6 atrodas pašvaldības SIA "Rīgas satiksme" 9. un 25. trolejbusu maršruta galapunkts "Iļģuciems".
* Lidoņu ielā 8 atrodas Rīgas 139. pirmsskolas izglītības iestāde.
* Lidoņu ielā 27 k-1 atrodas tirdzniecības ķēdes *Mego* pārstāvētais veikals "IKI", kā arī daudzu citu uzņēmumu filiāles.
* Lidoņu ielā 27 k-2 atrodas Iļģuciema kultūras centrs.
* Lidoņu ielā 30 atrodas mazumtirdzniecības tīkla *Maxima* veikals "Maxima X".

### Bijušie objekti

* Lidoņu ielā 27 atradās kinoteātris "Ilga".

### Sabiedriskais transports

Sabiedriskā transporta satiksme tiek nodrošināta visā ielas garumā, pasažieru pārvadājumus veic divi autobusu, divi trolejbusu un viens mikroautobusu maršruts.

Lielākā daļa no tiem — 9. un 25. maršruta trolejbusi, kā arī 244. maršruta mikroautobusi — kursē ielas posmā no krustojuma ar Dzirciema un Garo ielu līdz krustojumam ar Balto un Spilves ielu, pie kura izvietots arī abu trolejbusu līniju galapunkts. Turpretī abi autobusu maršruti — 30. un 54. — pasažierus pārvadā arī atlikušajā ielas daļā.

Skatīt arī
----------

* Iļģuciems

Atsauces
--------

1. ↑  Iļģuciema ielu katalogs: A — L, citariga.lv
2. ↑  RD IKSD iestāžu katalogs Archived 2014. gada 26. janvārī, *Wayback Machine* vietnē. dati.e-skola.lv
3. ↑  Kultūras centrs "Iļģuciems", Kontakti, ilguciems.riga.lv

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * s
* d
* l
Rīgas ielas, kuru nosaukumi sākas ar burtu L |
| --- |
|  |
| 
* 0—9
* A
* B
* C
* D
* E
* F
* G
* H
* I
* J
* K
* L
* M
* N
* O
* P
* R
* S
* T
* U
* V
* Z

 |
|  |
| L | 
* Laboratorijas
* Labraga
* Lāčplēša
* Lāču
* Lādes
* Laidzes
* Laimas
* Laimdotas
* Laipu
* Laivinieku
* Laivu
* Lakstīgalu
* Lakšu
* Laktas
* Langas
* Lapeņu
* Lapotnes
* Lāpstu
* Lapsu
* Lapsukalna
* Lapu
* Latgales
* Latviešu strēlnieku laukums
* Laukakmeņu
* Lauku
* Launkalnes
* Lauteres
* Lauvas
* Lavīzes
* Lazaretes
* Lazdonas
* Lazdu
* Lēdmanes
* Lēdurgas
* Ledus
* Lejas
* Lejasciema
* Lejupes
* Leldes
* Lemešu
* Lenču
* Leņķa
* Lēpju
* Lestenes
* Lēvenstrauta
* Lībagu
* Lībekas
* Līču
* Līdaku
* Līdera
* Lidoņu
* Līduma
* Liedaga
* Liedes
* Lieģu
* Lielā
* Lielezeres
* Lielgabalu
* Lielirbes
* Lielupes
* Lielurgas
* Lielvārdes
* Lienes
* Liepājas
* Liepkalna
* Liepupes
* Liesmas
* Lietus
* Līgatnes
* Lignuma
* Līksnas
* Lilastes
* Lilijas
* Limbažu
* Linavas
* Linezera
* Līņu
* Lipaiķu
* Līvānu
* Līvciema
* Līves
* Līvu laukums
* Lizuma
* Loču
* Lojas
* Loka
* Lokomotīves
* Loma
* Lomonosova
* Lorupes
* Lubānas
* *Lucavas*
* Lucavsalas
* Ludviķa
* Ludzas
* Lugažu
* Lutriņu

 |
|  |
| Ļ | 
* Ļaudonas
* Ļermontova

 |

 |

Koordinātas: 56°58′18″N 24°03′54″E﻿ / ﻿56.9718°N 24.065°E﻿ / 56.9718; 24.065